Το σπίτι, ευρύχωρο, καθαρό, με ανακαινισμένο μπάνιο και εξοπλισμένο πλήρως για τις πρακτικές ανάγκες, βρίσκεται σε ήσυχο σημείο, με μίνι μάρκετ ακριβώς δίπλα από την είσοδο, σε μια γειτονιά με ασφάλεια και ταυτόχρονα πολύ κοντά στα πιο ζωηρά μέρη του ιστορικού κέντρου, σε εστιατόρια και όμορφα καφέ, όπως και στο Αρχαιολογικό Μουσείο Ηρακλείου. Φιλοξενεί άνετα ένα ζευγάρι στο υπνοδωμάτιο με το διπλό κρεβάτι, ενώ μπορούν να μείνουν ακόμη δύο άτομα με απόλυτη ιδιωτικότητα στον επάνω όροφο του ευρύχωρου αυτού λοφτ. Η αγάπη και η σύνδεση των ιδιοκτητών με την αρχιτεκτονική αλλά και το διάβασμα ειναι εμφανής στο χώρο, όπου είναι αδύνατον να πλήξει κανείς, με περιοδικά και βιβλία παντού σχετικά με την αρχιτεκτονική και όχι μόνο. Στα πολύ θετικά επίσης η ιδιόχρηστη εσωτερική αυλή στην οποία το διαμέρισμα έχει αποκλειστική πρόσβαση, με δέντρα και λουλούδια, και ένα φιλόξενο τραπεζάκι με δυο καρέκλες για τον ήσυχο πρώτο καφέ της ημέρας.Ο Μανώλης ειναι διακριτικός αλλά πάντα παρών σε ό,τι χρειαστεί, ένας πραγματικός οικοδεσπότης! Εις το επανιδείν στη φιλόξενη Μεγαλόνησο! Αθηνά